1 से 9 जनवरी तक अलवर तक ही चलेगी खैरथल ट्रेन
जयपुर-खैरथलएक्सप्रेस ट्रेन 1 से 9 जनवरी तक सिर्फ अलवर जंक्शन तक ही चलेगी। यानी अलवर से खैरथल के बीच उक्त ट्रेन रद्द रहेगी। रद्द का कारण अलवर-खैरथल के बीच इंजीनियरिंग कार्य करना बताया जा रहा है।
स्टेशन सुपरिटेंडेंट गिर्राज प्रसाद मीणा ने बताया कि जयपुर-अलवर एक्सप्रेस ट्रेन के संचालन में आंशिक परिर्वतन किया गया है। यह ट्रेन 1 से 9 जनवरी तक सिर्फ जयपुर-अलवर के बीच ही चलेगी। अलवर से खैरथल के बीच इंजीनियरिंग कार्य के मद्देनजर उक्त ट्रेन अलवर-खैरथल के बीच रद्द रहेगी। विदित रहे कि जयपुर-अलवर एक्सप्रेस ट्रेन को आरंभ में अलवर तक ही चलाया गया था, लेकिन करीब 6 माह ही खैरथल तक बढ़ा दिया। हालांकि रेलवे के रिकॉर्ड के अनुसार खैरथल तक चल रही ट्रेन का नाम जयपुर-अलवर एक्सप्रेस ट्रेन है। जयपुर से चलकर सुबह अलवर की तरफ जाते समय यह ट्रेन सुबह 11:05 बजे दौसा आती है। वापसी में शाम 3:50 बजे दौसा आती है।
hin_Deva hin_Deva hin_Deva